French Island (Victoria)

French Island ( (boonwurrung: Bellarmarin, Woone, eller Jouap) er en øy i delstaten Victoria i Australia. Den ligger 61 kilometer sørøst for delstatshovedstaden Melbourne og rett nord for Phillip Island. French Island utgjør et kommunefritt område og hadde 89 innbyggere i 2006, noe som hadde økt til 130 ved 2021.

Siden 1997 har rundt 70% av øya vært del av French Island nasjonalpark.

Øya er relativt sett isolert og det finnes ikke innlagt strøm, vann eller helsetilbud på øya. Det finnes en mindre butikk/postkontor. Hovednæringsveien på øya er turisme og spesielt økoturisme.

Navnet French Island kommer fra den franske ekspedisjonen som kartla øya i april 1802. De døpte øya Île de Françoise som ble French Island på engelsk.

Foreslått atomkraftverk
I 1967 søkte State Electricity Commission of Victoria (SEC) om å sette av ett 1.6 kvadratkilometer stor tomt på French Island for et framtidlig atomkraftverk. Kraftverket skulle ha en effekt på 350-500MW og ville bli bygget i løpet av 1970-årene. På grunn av lav pris på brunkull i Victoria og stor motstand mot atomkraftverk bygget SEC nye brunkullkraftverk, slik som Hazelwood kullkraftverk åpnet i 1971, i stedet.

Referanser

Eksterne lenker 

 
 French Island Community Association
 National Park page at Parks Victoria 

Øyer i Australia
Victorias geografi